jkorsvik/nowiki_second_scrape_merged huggingface dataset:
Franz-Haslberger-Schanze

Franz-Haslberger-Schanze (norsk: Franz Haslberger-bakken) er en hoppbakke i Reit im Winkl i Tyskland. Den har K-punkt 90 meter og bakkestørrelse 93 meter. I tilknytning til K90-bakken ligger tre mindre hoppbakker kalt Steinbachschanzen (Steinbachbakkene), med størrelse K57, K30 og K18. Anlegget er eid av WSV Reit im Winkl. Den største bakken ble brukt under junior-VM 1991, og har flere ganger hatt renn i verdenscupen i kombinert, sist i 2004.
De tre minste bakkene har plastmatter, slik at de også kan brukes i sommerhalvåret. Anerkjent bakkerekord i K90-bakken er 101 meter, satt av Thomas Thurnbichler (Østerrike) 26. februar 2003. I K57-bakken er rekorden 64 meter (Jure Bogataj, Slovenia, 29. juli 1998), i K30-bakken 35,5 meter (Dustin Allerstdorfer og Stefan Sölkner fra Østerrike, begge 25. september 2007), i K18-bakken 23 meter (Florian Vonderthann, Tyskland, 25. mars 2000).


== Historie ==
Arkitekt Bruno Biehler konstruerte den første Steinbachschanze i 1923/24. 45-metersbakken ble utvidet til K60 i 1937. Skihopperen Franz Haslberger fra Reit im Winkl, som blant annet deltok i OL og ble tysk mester, døde i 1939, og samme år ble hoppbakken oppkalt etter ham. Bakken ble utvidet til K65 i 1947, og fikk nytt dommertårn og tribune til det tyske mesterskapet i 1950. I 1957 ble tårnet av tre revet og erstattet av et tårn av stål.
Bakken ble utvidet til K68 foran det tyske mesterskapet i 1966, og fikk selskap av to mindre bakker i 1969 og 1974. K57-bakken med plastdekke ble bygd i 1982. Den største bakken ble utvidet til K86 foran junior-VM i 1991, og videre til K90 i 1995.


== Viktige renn (spesielt hopp) ==


== Kilder ==
Skisprungschanzen-Archiv: Reit im Winkl (besøkt 5. desember 2011)
Natalie Augsburg

Natalie Augsburg (født 15. november 1983 i Krapkowice i Polen) er en tysk-polsk håndballspiller. Hun spilte på Tysklands landslag i Håndball-VM 2011. 
I en alder av 15 byttet Augsburg fra friidrett til håndball.


== Referanser ==


== Eksterne lenker ==
(de) Natalie Augsburg – Munzinger Sportsarchiv 
(en) Natalie Augsburg – Det europeiske håndballforbundet (EHF) 
Profil på hc-leipzig.de
Profil på dhb.de
Chaîne des Puys

Chaîne des Puys er en vulkansk fjellkjede i Massif Central i Frankrike. Den er 40 km lang, og har flere vulkanske trekk, som kjegler, lavadomer og kratere. Det høyeste punktet er lavadomen Puy de Dôme, som ligger nær midten av fjellkjeden.
Fjellkjeden ble utforsket av den britiske geologen George Julius Poulett Scrope i 1820-årene. Mye av dette arbeidet regnes for banebrytende innen vulkanologi.Puys-kjeden og Limagne-forkastningen ble i 2018 oppført på UNESCOs verdensarvliste.


== Referanser ==
Emil Schjøth

Peter Emil Steen Schjøth (født 28. mai 1885 i Kristiania, død 26. desember 1970) var en norsk filosof.
Schjøth tok doktorgraden i 1921 med avhendlingen «Tilværelsens subjektive og objektive moment», og arbeidet senere som lektor ved Frogner skole. I 1939 var han en av søkerne til Anathon Aalls professorat i filosofi ved universitetet i Oslo (sammen med H. O. Christophersen, John Nome og Arne Næss), men det ble Arne Næss som fikk det.
Som filosof var Schjøth påvirket av fenomenologien. Han skrev flere bøker og avhandlinger om filosofiske emner, både på norsk og tysk.


== Bibliografi ==
Realiteter og ideer. Kristiania: Aschehoug, 1920.
Tilværelsens subjektive og objektive moment. Kristiania: Aschehoug, 1921.
Die Begriffslehre. Oslo: Dybwad, 1932.
Vår tids tanker. Oslo: Aschehoug, 1933.
Gegenstands- und Verhältnislehre. Oslo: Dybwad, 1938.
Forutsetningsfri kunnskapslære. Oslo: Cappelen, 1961.


=== Sekundærlitteratur ===
Geir Hestmark: «Emil Schjøth – norsk fenomenolog – et blad av en norsk filosofihistorie», i Norsk filosofisk tidsskrift (1981), s. 151–159.


== Eksterne lenker ==
(no) Publikasjoner av Emil Schjøth i BIBSYS
John Nome

John Nome (født 2. oktober 1904 i Marnardal, død 23. desember 1980 i Bærum) var en norsk teolog og filosof. Han var professor i religionsfilosofi og etikk ved Menighetsfakultetet fra 1951 til 1972.
Nome tok doktorgraden i filosofi med en avhandling om Georg Simmel i 1938. I tillegg tok han doktorgraden i teologi i 1951. I 1939 var han en av søkerne til Anathon Aalls professorat ved universitetet i Oslo, men dette gikk til Arne Næss. Fra 1951 til 1972 var han professor i religionsfilosofi og etikk ved Menighetsfakultetet. Han skrev Det norske misjonsselskaps historie.


== Eksterne lenker ==
(no) Publikasjoner av John Nome i BIBSYS
Chana Masson

Chana Franciella Masson de Souza (født 18. desember 1978 i Capinzal) er en brasiliansk håndballmålvakt, som spiller for den russiske klubben CSKA Moskva.
Masson har spilt håndball siden 1989, profesjonelt siden 1996, og som målvakt på det brasilianske landslaget siden 1998.


== Meritter ==


=== Klubb ===
EHF-cupvinner 2000, 2010
Spansk mester 2003
Tysk mester 2006
Dansk sølv 2010, 2011
Norsk cupfinalist 2018


=== Landslag ===


== Referanser ==


== Eksterne lenker ==
(en) Chana Masson – Olympics.com 
(en) Chana Masson – Olympic.org 
(en) Chana Masson – Olympedia 
(en) Chana Masson – Sports-Reference (OL-resultater – arkivert) 
(en) Chana Masson – Det europeiske håndballforbundet (EHF)
Anne Müller

Anne Müller (født 5. juli 1983 i Wattenscheid) er en tysk håndballspiller, som spiller for den tyske klubben Leipzig.
Müller vant bronsemedalje sammen med Tysklands landslag ved Håndball-VM 2007.
Müller deltok under Sommer-OL 2008 i Kina, hvor det tyske laget kom på en 11.-plass.


== Referanser ==


== Eksterne lenker ==
(de) Anne Müller – Munzinger Sportsarchiv 
(en) Anne Müller – Olympedia 
(en) Anne Müller – Sports-Reference (OL-resultater – arkivert) 
(en) Anne Müller – Det europeiske håndballforbundet (EHF)
Nanpu kullkraftverk

Nanpu kullkraftverk er et kullkraftverk i provinsen Fujian, i det sørøstlige Kina. Det har en installert produksjonskapasitet på 600 MW, fordelt på to like store enheter, men ytterligere 2 x 670 MW enheter er under utbygging. Operatør er China Guodian Corporation.
På samme industriområde ligger også Fuzhou Jiangyin kullkraftverk.


== Se også ==
Liste over verdens største kullkraftverk


== Eksterne lenker ==
Electricity Restructuring in China: The Elusive Quest for Competition – Russell Pitman og Vanessa Zhang, USAs justisdepartement (April 2008). Besøkt 31. august 2010.
All Chinese Utility Plants – McIlvaines Company. Besøkt 4. desember 2011.
Louis Jean Marie de Bourbon

Luis Jean Marie de Bourbon (født 16. november 1725, død 4. mars 1793) var sønn av Louis Alexandre de Bourbon, greve av Toulouse, og hans kone Marie Victoire de Noailles. Louis Alexandre de Bourbon var sønn av kong Ludvig XIV og hans elskerinne Madame de Montespan. 
Louis Jean Marie de Bourbon ble født på Château de Rambouillet. Fra fødselen var han kjent som hertug av Penthièvre. Da han var tolv år døde faren, og han overtok hans militære titler. Han eide en av Europas største rikdommer.


== Referanser ==
Luoyuan kullkraftverk

Luoyuan kullkraftverk er et kullkraftverk under utbygging i provinsen Fujian, i det sørøstlige Kina. Det har en installert produksjonskapasitet på 1 320 MW, fordelt på to like store enheter. Det eksisterer planer om ytterligere 2 x 1 000 MW enheter, men utbygging av disse er ikke startet. Operatøren er et selvstendig, lokalt energiselskap.


== Se også ==
Liste over verdens største kullkraftverk


== Eksterne lenker ==
All Chinese Utility Plants – McIlvaines Company. Besøkt 4. desember 2011.
Anna Loerper

Anna Loerper (født 18. november 1984 i Kempen) er en tysk håndballspiller, som spiller for den tyske klubben Bietigheim og det tyske landslaget. Hun spiller som sentral bakspiller. Hun har tidligere spilt for Bayer Leverkusen, danske Holstebro, Oldenburg og Metzingen.
Loerper representerte Tyskland under Sommer-OL 2008 i Beijing, hvor Tyskland endte på 11.-plass. Hun var med i Tysklands tropp i alle mesterskap fra 2007 til 2017. 
Loerper kunngjorde i oktober 2020 at hun legger opp etter 2020/21-sesongen. Hun spilte 246 landskamper for Tyskland og scoret 428 mål.


== Meritter ==
Bayer LeverkusenChallengecupen: 2004/05
DHB-cupen (de): 2009/10HolstebroEHF-cupen: 2012/13BietigheimBundesligaen i håndball for kvinner: 2016/17, 2018/19
Årets kvinnelige håndballspiller i Tyskland (de): 2015, 2016


== Referanser ==


== Eksterne lenker ==
(de) Anna Loerper – Munzinger Sportsarchiv 
(en) Anna Loerper – Olympedia 
(en) Anna Loerper – Sports-Reference (OL-resultater – arkivert) 
(en) Anna Loerper – Det europeiske håndballforbundet (EHF)
Katarina Bulatović

Katarina Bulatović (født 15. november 1984 i Kragujevac, Jugoslavia) er en serbo-montenegrinsk håndballspiller. Hun spiller på Montenegros landslag og for den rumenske klubben CS Oltchim Râmnicu Vâlcea. Hun har tidligere spilt på ŽRK Knjaz Miloš, RK Lasta Radnicki Petrol Beograd, Slagelse DT og ŽRK Budućnost.Hun ble sammen med landslagskokllega Jovanka Radičević tatt ut på All Star-laget under Håndball-EM 2012 for kvinner.


== Meritter ==


=== ŽRK Budućnost ===
Montenegrinsk seriemester: 2009, 2010, 2011
Montenegrinsk cupmester: 2009, 2010, 2011
Regional liga:
Gull 2010, 2011
Sølv 2009
Cupvinnercupen: 2010
Champions League: 2012


=== Slagelse ===
Dansk seriemester: 2007
Champions League: 2007


== Referanser ==


== Eksterne lenker ==
(en) Katarina Bulatović – Olympedia 
(en) Katarina Bulatović – Sports-Reference (OL-resultater – arkivert) 
(en) Katarina Bulatović – Det europeiske håndballforbundet (EHF) 
Profil hos ŽRKBudućnost.com
Longyan kullkraftverk

Longyan kullkraftverk er et kullkraftverk i Kengkou, byprefekturet Longyan i provinsen Fujian, sørøstlige Kina. Det har en installert produksjonskapasitet på 1.140 MW, fordelt på seks enheter med 4 x 135 MW og 2 x 300 MW. Operatør er Huadian Power Group og Fujian Coal Industry / Fujian Power.


== Se også ==
Liste over verdens største kullkraftverk


== Eksterne lenker ==
All Chinese Utility Plants – McIlvaines Company. Besøkt 4. desember 2011.
Jinjiang kullkraftverk

Må ikke forveksles med Jinjiang kullkraftverk. Jinjiang kullkraftverk er et kullkraftverk under utbygging i provinsen Fujian, i det sørøstlige Kina. Det får en installert produksjonskapasitet på 1.200 MW, fordelt på to like store enheter.


== Se også ==
Liste over verdens største kullkraftverk
Zhangping kullkraftverk

Zhangping kullkraftverk er et kullkraftverk i byfylket Zhangping, provinsen Fujian, i det sørøstlige Kina. Det har en installert produksjonskapasitet på 1 000 MW, fordelt på 4 x 100 MW og 2 x 300 MW enheter. Operatør er China Huadian Group.


== Se også ==
Liste over verdens største kullkraftverk


== Eksterne lenker ==
All Chinese Utility Plants – McIlvaines Company. Besøkt 4. desember 2011.
Hongshan kullkraftverk

Må ikke forveksles med Jingneng Hongshan kullkraftverk, eller Hongshan-demningen i Indre Mongolia. (Fujian) Hongshan kullkraftverk er et kullkraftverk i prefekturet Hongshan, provinsen Fujian, i det sørøstlige Kina. Det har en installert produksjonskapasitet på 1 200 MW, fordelt på to enheter à 600 MW hver, med kogenerasjon. det eksisterer planer for utbygging av ytterligere 2 x 1 000 MW kapasitet.


== Se også ==
Liste over verdens største kullkraftverk


== Eksterne lenker ==
All Chinese Utility Plants – McIlvaines Company. Besøkt 4. desember 2011.
Katja Kramarczyk

Katja Kramarczyk (født Schülke; 18. mars 1984 i Frankfurt an der Oder i Brandenburg i det da DDR) er en tysk håndballspiller.
Kramarczyk spilte på Tysklands landslag under Håndball-EM 2010 og Håndball-VM 2011.


== Eksterne lenker ==
(de) Katja Kramarczyk – Munzinger Sportsarchiv 
(en) Katja Kramarczyk – Det europeiske håndballforbundet (EHF) 
Profil på dhb.de
Profil på hc-leipzig.de
Xiamen kullkraftverk

(Huadian) Xiamen kullkraftverk er et kullkraftverk i byprefekturet Xiamen i provinsen Fujian, i det sørøstlige Kina. Det har en installert produksjonskapasitet på 600 MW, fordelt på to like store enheter. Operatør er China Huadian Group.


== Se også ==
Liste over verdens største kullkraftverk


== Eksterne lenker ==
All Chinese Utility Plants – McIlvaines Company. Besøkt 4. desember 2011.
Rivallo

Rivallo (walisisk: Rhiwallon) var en mytisk konge av britene, og det finnes ingen historiske bevis for hans mulige eksistens. Hans fortelling kommer fra Geoffrey av Monmouths Historia Regum Britanniae (De britiske kongenes historie), skrevet omkring 1136. Her gjengis han som sønn av kong Cunedagius.
Rivallo beskrives som en fredelig og velstående ung mann som styrte kongedømmet med nøysomhet. Omtalen er blant de korteste hos Geoffrey, men har en underlig hendelse som er nevnt uten forklaring: «I hans tid regnet det blod i tre dager og menn døde fra fluene som svermet.» Det er mulig at Geoffrey tenker på en pest, muligens inspirert av Bibelen, men det synes ikke å være knyttet til noen form for guddommelig straffedom. 
Han ble etterfulgt av sin sønn Gurgustius.


== Familietreet til Rivallos slekt ==
Se også: Mytiske konger av britene


== Litteratur ==
Geoffrey av Monmouth (1982): The History of the Kings of Britain, oversatt med innledning av Lewis Thorpe, Guild Publishing London, s. 87
Sabrina Richter

Sabrina «Erbse» Richter (født Neukamp; 10. mai 1982 i Hagen) er en tysk tidligere håndballspiller.


== Karriere ==
Richter startet som håndballspiller i TuS 03 Hagen. Hun spilte også for Hasper SV og HSG Blomberg-Lippe. I sesongen 2002/03 var den 1,76 m høye høyrekantspilleren toppscorer i den andre Bundesliga. Fra 2004 til 2008 hadde hun kontrakt med Bundesligalaget Bayer Leverkusen. Siden da spiller hun igjen for Blomberg-Lippe.
Richter hadde sin landslagsdebut den 24. mai 2002 mot Frankrike. Hun representerte Tyskland under Sommer-OL 2008 i Beijing, hvor de kom på 11.-plass. Hun deltok også i Håndball-VM 2009 i Kina, Håndball-EM 2010 i Danmark og Norge samt Håndball-VM 2011 i Brasil.


== Meritter ==
Det tyske landslaget
7.-plass Håndball-VM 2009
4.-plass Håndball-EM 2006 og 2008
6.-plass Håndball-VM 2005
Bayer Leverkusen
Challenge Cup-Vinner 2005
HSG Blomberg-Lippe
Sesongens toppscorer i Håndball-Bundesliga (Frauen) 2009/10


== Referanser ==


== Eksterne lenker ==
(de) Sabrina Richter – Munzinger Sportsarchiv 
(en) Sabrina Richter – Olympedia 
(en) Sabrina Richter – Sports-Reference (OL-resultater – arkivert) 
(en) Sabrina Richter – Det europeiske håndballforbundet (EHF)
Ebraucus

Ebraucus (walisisk: Efrawg/Efrog) var en mytisk konge av britene, og det finnes ingen historiske bevis for hans mulige eksistens. Hans fortelling kommer fra Geoffrey av Monmouths Historia Regum Britanniae (De britiske kongenes historie), skrevet omkring 1136. Her gjengis han som sønn av den foraktelige Mempricius som til sist ble spist av ulver. 
Etter sin fars død ble Mempricius konge og styrte i 39 år. I henhold til Geoffrey ble han meget beundret, var høy og bemerkelsesverdig sterk. Han var den første til å gå i krig med gallerne siden Brutus' tid. Ved å herje byene og kysten og drepe mange menn, ble han meget rik på gull og sølv og beriket selv landet i Britannia. Han grunnla byen Kaerebrauc (York), oppkalt etter seg selv, nord for elven Humber, (se Eboracum for den egentlige bakgrunnen for York), og Alclud i Alba (Skottland) (se Dumbarton, hovedstaden i Strathclyde). I følge Polidoro Virgili «bygde han byen Maidens, nå kalt Edinburgh Castle, og ble anlagte i den ytterste delen av Storbritannia, nå kalt Skottland.» Registrum Malmesburiense hevder at han også bygde «festningen i Montrose». Geoffrey hevdet at dette var på samme tid som kong David regjerte i Judea og Silvius Latinus i Sparta.
Ebraucus hadde tyve koner som skaffet ham tyve sønner og tretti døtre. Mange av disse nevnes med navn, men ingen biografi er knyttet til dem, unntatt datteren Galaes som var den vakreste kvinnen i hele Britannia og Gallia, men det er også alt som sies om henne. Alle sine døtre sendte han til sin fetter Silvius Alba i Alba Longa (Italia) slik at de kunne bli gift med andre etterkommere fra Troja. Med unntak av Brutus Grønnskjold dro alle hans andre sønner, ledet av Assaracus, til Tyskland, underkastet folket og skapte seg et kongedømme der som ikke nevnes med navn.
Brutus Grønnskjold, den gjenværende sønnen, arvet kongeriket da Ebraucus døde.


== Familietreet til Ebraucus' slekt ==
Se også: Mytiske konger av britene


== Referanser ==


== Litteratur ==
Geoffrey av Monmouth (1982): The History of the Kings of Britain, oversatt med innledning av Lewis Thorpe, Guild Publishing London, s. 78-79
2083 – A European Declaration of Independence

2083 – A European Declaration of Independence (norsk: 2083 – En europeisk uavhengighetserklæring) er dels en  tekstsamling, dels et selvbiografisk arbeid, samlet og skrevet av Anders Behring Breivik. Dokumentet ble sendt ut til over tusen utvalgte mottagere 22. juli 2011, rett før terrorangrepene i Oslo og på Utøya samme dag. Det er dels en redegjørelse for Breiviks motiv for å begå terrorangrepene og hans oppfatning om at muslimer bør deporteres fra Europa, og dels en dagboklignende redegjørelse for hvordan han planla angrepene.
I mediene er verket omtalt som et manifest, mens Breivik i teksten viser til det som et kompendium. Ifølge verket selv er redaktør og hovedforfatter Andrew Berwick, en anglisering av Anders Behring Breivik. Det er skrevet på engelsk.
Manifestet er på 1 518 sider og består både av materiale originalt skrevet av Breivik, materiale skrevet i helhet av andre personer og materiale skrevet av andre personer hvor Breivik har foretatt mindre endringer i teksten. Tittelen er inspirert en artikkel av bloggeren Fjordman – Native revolt: A European Declaration of Independence. Årstallet 2083 er en henvisning til at alle muslimer vil deporteres fra Europa det året ifølge Breivik, 400 år etter at tyrkerne tapte slaget ved Wien. Tekstsamlingen inneholder blant annet 39 tekster som i sin helhet er kopiert fra Fjordmans blogg. Samlingen kopierer enkelte steder uten å angi kilde manifestet til «Unabomberen», Theodore Kaczynski, hvor ordene «leftist» (venstreorientert) er byttet ut med «cultural Marxist» (kulturmarxist) og «black people» (svarte folk) med «muslims» (muslimer).I del tre av dokumentet, i en tilnærmet dagbok-fremstilling, forklarer Breivik hvordan han planla terrorangrepene. De siste sidene inneholder flere bilder av Breivik der han poserer i ulike antrekk. Inntil politiet slapp andre bilder av Breivik, ble noen av disse hyppig brukt i medienes dekning av terrorangrepene og den påfølgende etterforskningen og rettsmøtene. 


== Se også ==
Manifest 2083, et dansk teaterstykke basert på 2083 – A European Declaration of Independence


== Referanser ==


== Eksterne lenker ==
Hele manifestet (krever innlogging hos archive.org)
Manifestet hos publicintelligence.net (PDF for nedlasting)
“2083 – A European Declaration of Independence” - An Analysis of Discourses from the Extreme, analyse av professor Kerstin Erica von Brömssen, Högskolan Väst, Trollhättan · Department of Social and Behavioural Sciences, Nordidactica – Journal of Humanities and Social Science Education, Nordidactica 2013:1 12-33, august 2013, ISSN 2000-9879
Clara Woltering

Clara Woltering (født 2. mars 1983 i Münster) er en tysk håndballmålvakt, som spiller for den tyske klubben Borussia Dortmund og det tyske landslaget.


== Karriere ==


=== Klubb ===
Woltering ble tysk cupvinner med Bayer Leverkusen i 2002 og cupfinalist i 2005. I 2005 vant hun EHF Challenge Cup med Bayer Leverkusen. I 2012 vant hun Mesterligaen med Budućnost.


=== Landslag ===
Woltering gjorde sin debut på det tyske landslaget i 2003, kom på 5.-plass under Håndball-EM 2004 og på 6.-plass Håndball-VM 2005. Håndball-EM 2006 resulterte i en 4.-plass og under Håndball-VM 2007 ble det bronsemedalje.
Woltering deltok i Sommer-OL i 2008 i Beijing, hvor Tyskland kom på 11.-plass.


== Meritter ==


=== Lag ===
Tysk Cup:
Vinner: 2002, 2010
EHF Challenge Cup:
Vinner: 2005
Håndball-VM:
Bronsemedalje: 2007


=== Individuelt ===
Årets håndballspiller i Tyskland: 2009, 2010


== Referanser ==


== Eksterne lenker ==
(de) Clara Woltering – Munzinger Sportsarchiv 
(en) Clara Woltering – Olympedia 
(en) Clara Woltering – Sports-Reference (OL-resultater – arkivert) 
(en) Clara Woltering – Det europeiske håndballforbundet (EHF)
Magnus Nilssen

Magnus Nilssen (født 18. juli 1871 på Lillehammer, død 20. november 1947 i Oslo) var en norsk gullsmed og politiker (Ap, NSA). Han var stortingsrepresentant for Oslo i periodene 1907–1921 og 1928–1945, samt arbeidsminister i regjeringen Hornsrud i 1928.
Nilssen ble ferdig gullsmedsvenn i 1889, og gikk tidlig inn i arbeiderbevegelsen. Etter å ha hatt verv i Gullsmedenes forening og Sarpsborg og omegns Arbeiderforening ble han med i Arbeiderpartiets sentralstyre i 1900, og han satt i sentralstyret i nesten 40 år tilsammen i periodene 1900–1921 og 1927–1945. Han var Arbeiderpartiets partisekretærer i perioden 1901–1918.
Magnus Nilssen ble for første gang valgt inn i Kristiania bystyre i 1901, og fikk totalt syv perioder i bystyret og formannskapet. Han fikk ni perioder på Stortinget, først valgt inn i enmannskretsen Oslo (Gamlebyen) 1907–1921, før han igjen satt 1928–1945. Han var Lagtingspresident 1919–1921 og Stortingets visepresident 1935–1945.
Nilssen var en moderat sosialist, og gikk inn i Norges Socialdemokratiske Arbeiderparti etter radikaliseringen av Arbeiderpartiet ved inngangen til 1920-tallet. Han var formann i utbryterpartiet 1921–1927. Ved gjenforeningen ble han nestformann i Arbeiderpartiet, noe han forble frem til 1939.


== Referanser ==


== Kilder ==
Magnus Nilssen. (2011-12-06) i Store norske leksikon / Norsk biografisk leksikon (NBL)
Magnus Nilssen Arkivert 27. mai 2012 hos Wayback Machine. i Norsk samfunnsvitenskapelig datatjeneste


== Eksterne lenker ==
(no) Magnus Nilssen hos Norsk senter for forskningsdata 
(no) Politiske taler av Magnus Nilssen, virksommeord.uib.no
Cato Bekkevold

Cato Bekkevold (født 23. september 1968) er en norsk musiker, skribent, foredragsholder og sportsfisker. Han er vokst opp på Haugerud i Oslo. 
Som trommeslager er Cato kjent fra band som Red Harvest (fra 1989) og fra 2003 i Enslaved. Bekkevold har i en årrekke skrevet i tidsskrifter om sportsfiske som Alt om fiske, Jakt og fiske og Villmarksliv. Han har også gitt ut flere bøker, blant annet Bruk gummi som omhandler moderne sportsfiske med agn av gummi, utgitt på Vega forlag.
Cato har også medvirket i flere dokumentarfilmer om sportsfiske, blant annet i TV-serien Lars og Lars.


== Diskografi ==
1992: Red Harvest - Nomindsland (Black Mark Production)
1994: Red Harvest - There's Beauty in the Purity of Sadness (Voices of Wonder)
1996: Red Harvest - HyBreed (Voices of Wonder)
2004: Enslaved - Isa (Tabu Recordings, Candlelight Records)
2006: Enslaved - Ruun  (Candlelight Records)
2008: Enslaved - Vertebrae (Indie Recordings)
2010: Enslaved - Axioma Ethica Odini (Indie Recordings)
2012: Enslaved - RIITIIR (Nuclear Blast)
2015: Enslaved - In Times (Nuclear Blast)
2017: Enslaved - E (Nuclear Blast)


== Filmografi ==

2006 – Jakten på storrøya (dokumentarfilm)

2008 – Storfiskkongen Cato Bekkevold  (dokumentarfilm)

2009 – Laksefeber (dokumentarfilm)


== Referanser ==


== Eksterne lenker ==
(en) Cato Bekkevold – kategori av bilder, video eller lyd på Commons 
(en) Cato Bekkevold på Internet Movie Database 
(en) Cato Bekkevold på Discogs 
(en) Cato Bekkevold på MusicBrainz 
(no) På kveitejakt med Cato Bekkevold på Vannøya på Klikk.no
(no) Det du trenger å vite om Cato Bekkevold på Heavymetal.no
Smalegga (Sør-Rondane)

Smalegga er en fjellkam i den sentrale delen av fjellmassivet Sør-Rondane i Dronning Maud Land. Den elleve kilometer fjellkammen ligger vestenfor Gillockbreen nordvest i Walnumfjella. Høyeste punkt måler 1819 moh.Området ble fotografert fra fly under Thorshavnekspedisjonen 1936–37. Ytterligere flyfotografering ble gjennomført under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957.Smalegga er også navnet på en fjellkam i Orvinfjella lenger vest i Dronning Maud Land.


== Referanser ==